NEUVOSTON ASETUS (EY) N:o 1845/97,
annettu 22 päivänä syyskuuta 1997,
Norjan lipun alla purjehtiviin aluksiin vuonna 1997 sovellettavista tietyistä kalavarojen säilyttämis- ja hoitotoimenpiteistä annetun asetuksen (EY) N:o 391/97 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1), ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
asetuksessa (EY) N:o 391/97 (2) myönnetään Norjalle tiettyjä pyyntikiintiöitä yhteisön vesillä vuodeksi 1997,
Euroopan talousyhteisön ja Norjan kuningaskunnan välisen kalastussopimuksen (3) 2 ja 7 artiklassa määrätyn menettelyn mukaisesti on käyty neuvotteluja punakampelan suurimman sallitun saaliin (TAC) mukauttamisesta ICES-alueella IV,
näissä neuvotteluissa sovittiin punakampelan suurimman sallitun saaliin (TAC) vahvistamisesta 80 000 tonniksi vuodeksi 1997 ja muun muassa Norjan vastaavan pyyntikiintiön mukauttamisesta 3 100 tonniksi, ja
on tarpeen muuttaa asetus (EY) N:o 391/97 tämän mukaisesti,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 391/97 liitteessä I oleva Norjan punakampelan pyyntikiintiötä koskeva tieto tämän asetuksen liitteessä olevalla.
2 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä syyskuuta 1997.